User:Lazar-m-v3679

Predavanje
Predavanje (iz latinskog: lectura – čitanje) je usmeno izlaganje koje ima za cilj da predoči informaciju ili podučava ljude o određenom predmetu, na primer od strane univerziteskog ili fakultetskog nastavnika. Predavanja nam prenose kritičko mišljenje, istoriju, opšte mišljenje, teorije i tvrdnje. Govor političara, propoved sveštenika pa čak i prezentazija biznismena po formi mogu biti slični predavanju. Predavač obično stoji pred slušaocima i izlaže činjenice od značaja za predmet izlaganja.

Iako su predavanja kao metod učenja prilično osporavana, univerziteti nisu našli bolju alternativu za većinu svojih predmeta. Slaba tačka predavanja jeste da je ono jednostran način komunikacije koji ne uključuje značajno učešće slušalaca već prestavlja pasivno učenje. Stoga, predavanje je često suprostavljeno aktivnom učenju. Predavanja koja drže talentovani predavači jesu veoma podsticajna; u krajnjoj liniji, predavanja opstaju na fakultetima jer su neposredna, pristupačna i učinkovita pri predstavljanju različitih polja studija velikom broju studenata.

Predavanja imaju značajnu ulogu i van učionice. Akademske i naučne nagrade po pravilu uključuju izlaganja kao deo priznanja, a predavanja na akademskim konferencijama su često vezana za ključnu temu. Javna predavanja imaju dugu istoriju u nauci i društvenim pokretima. Sindikalne dvorane su, na primer, kroz istoriju bile mesto održavanja brojnih javnih i narodnih predavanja na najrazličitije teme. Slično tome, crkve, centri lokalne zajednice, biblioteke, muzeji i druge organizacije su mesta održavanja predavanja u sklopu svoje misije i svojih aktivnosti. Predavanja predstavljaju nastavak usmene tradicije za razliku od pisane predaje u knjigama i drugim medijima. Predavanja se mogu smatrati i vrstom nezvanične literature.

Etimologija
Imenica „predavanje“  potiče iz 14. veka, sa značenjem „radnja čitanja, ono što je pročitano“, iz latinskog „lectus“, p.p. od legere  „čitati“. Njeno kasnije značenje „usmeno izlaganje na zadatu temu pred puplikom radi instrukcije“ je iz 16. veka. Glagol „predvati“ je potvrđen 1590. Imenica katedra odnosi se na radni sto koji koriste predavači.